
Pe măsură ce mass-media mainstream acceptă noua realitate în care a pierdut controlul asupra influenţării 
maselor, politicienii-marionetă caută mijloace inovatoare pentru a suplini lipsa principalului mijloc de 
propagandă. După cum sublinia și Ursula von der Leyen, cea mai mare ameninţare la adresa securității 
Europei este "dezinformarea". Nu virușii, nu războaiele, nu teroriștii. 

Bătălia se dă acum pe internet, în special pe rețelele sociale. Cenzura din pandemie și-a dovedit pe deplin 
limitele. Oamenii au găsit surse alternative de informare, iar curentul antiglobalist a urcat pe valul nemulțumirii 
din ce în ce mai profunde. Cu cât laţul s-a strâns mai tare, cu atât populaţia a devenit și mai înverșunată la 
adresa politicienilor trași de sfori. 

Pornind de la afirmaţiile celebrului general Rog (SRI), ar trebui să ne așteptăm că autorităţile vor acţiona pe 

din căutările de pe Google și etichetate drept "dușmani ai democraţiei”. Însă marea bătălie rămâne pe reţele, 
unde pe lângă cunoscutele suspendări de conturi (din varii motive ideologice) intervin, din ce în ce mai vizibil, 
fabricile de troli. 

Opinia publică din occident a fost bombardată cu știri despre trolii lui Prigojin — niște băieţi atât de deștepți, 
încât au reușit să-l facă pe Trump președinte și să influenţeze voturile a milioane de europeni. Mai mult, 
specialiştii lui Prigojin ar fi împânzit rețelele sociale cu știri false despre mersul războiului, pe lângă 
propaganda obișnuită a Kremlinului. 

Ce nu a scris presa mainstream este că inclusiv de partea cealaltă a baricadei funcţionează cu mult spor aşa- 
numitele fabrici de troli. Una dintre cele mai cunoscute, NAFO, a ieșit la rampă în contextul războiului din 
Ucraina. Activiștii NAFO s-au remarcat printr-o agresivitate adesea stupidă în special pe rețeaua Twitter (X), în 
încercarea de a promova regimul Zelensky și, în același timp, de a suprima vocile contestatare la adresa 
Kievului. 

Alte fabrici de troli lucrează mai discret, cu sute de postaci plătiţi probabil de ONG-uri sau de diverși filantropi, 
după modelul activiștilor de mediu. 

Întrebarea este cât de eficienţi sunt acești băieţi. Cât de credibili pot fi în încercarea de a influența publicul 
"neutru", care încă nu și-a format o părere clară despre războiul dintre patrioți și globaliști. 

Un postac amator este ca un zidar amator. Aruncă rapid niște vorbe cu canciocul direct pe "perete", cu 
argumente subțiri și multe fake-uri. Îți dai seama imediat că-i vorba despre o lucrare de mântuială, fără minime 
rigori. Pe un astfel de postac amator nici nu-ţi vine să-l plătești, ca filantrop. Aduce mai multe daune decât 
beneficii. 

Ca orice alt gen de fabrică, şi cea de troli are nevoie de profesioniști pentru a atinge minime performanţe. 
Până și așa-zișii "maeștri" din presă ca Prelipceanu, CTP, Striblea sau Miîndruţă, au foarte mari greutăţi în a-și 
expune credibil argumentele după zeci de ani de experienţă. Și asta pentru simplul motiv că adevărul nu este 
de partea lor. În cazul trolilor, situaţia devine și mai delicată. Ei nu câștigă suficienţi bani, așa că rezultatul se 
vede: o propagandă jenant de murdară și niște “fabrici” falimentare, care în loc să ajute discursul oficial, mai 
mult îl discreditează. 

Pierderea controlului informaţiilor și al faptelor este un adevărat cataclism pentru establishment. Un dezastru 
comparabil cu Apocalipsa. lar încercarea de a redobândi controlul prin intermediul fabricilor de troli 
neprofesionişti reprezintă bomboana de pe colivă. 


Autor: Adrian Onciu 


editor 


d 
+ 


